Pagsasao nga Orang Kanaq

Ti pagsasao nga Orang Kanaq ket ti maysa a sasao nga Aborihinal a Malayoken naigrupo daytoy babaen ti pamilia ti pamilia ti pagsasao nga Austronesio. Daytoy ket insasao babaen dagiti Orang Kanaq, ti maysa kadagiti grupo ti Orang Asli nga agtataeng idiay Peninsular a Malaysia.

Ti Orang Kanaq ket karuay ti Malayo a naiduma manipud kadagiti dialekto a naisasao babaen dagiti etniko a Malayonga agtataeng iti asidegda. Amin a kameng ti tribu Orang Kanaq ket mabalinda a maawatan ti pagsasao. Nupay kasta, tileksikon ti pagsasao ket adun a naimpluensiaan babaen ti pagsasao a Malayo.

Dagiti agsasao 
Dagiti Orang Kanaq ket kasisigud a maysa kadagiti tattao a Hitano ti Baybya, manipud iti Pulau Sekanak iti Is-isla Riau ti Indonesia. Nagrugrugida nga immakar iti Peninsular a Malaysia idi agarup a 1784. Iti immuna, nagtaengda idiay Mawai Lama, Kota Tinggi ngem immalisda idiay Selayang idi las-ud ti Emerhensia a Malayano idi las-ud dagiti tawen ti 1950. Iti agdama, mabirukan isuda idiay Kampung Sungai Selangi, Mawai, Kota Tinggi. Maikeddeng isuda a kas maysa kadagiti kasapaan a nagtagtagitao ti pagilian urayno agatatengda laeng iti Peninsula kadagiti napalabas a 200 a tawen.

Kadagiti 147,412 nga Orang Asli manipud kadagiti 18 a tribu idiay Malaysia, dagiti Kanaq ket mangbukel ti kabassitan a bilang. Dagiti mangtagtagitao ti purok ti Sungai Selangi ket mangbukel ti 87 a tattao nga Orang Kanaq, mairaman dagiti 3 a Malayo, manipud kadagiti 23 a pamilia. Ti purok ket napundar idi 1965,kadagiti laeng 40 Kanaq nga agtataeng manipud kadagiti 10 a pamilia.

Kitaen pay 
Sasao nga Austronesio
Sasao a Malayo
Sasao nga Aborihinal a Malayo

Dagiti nagibasaran

Adu pay a mabasbasa 
bin Abdul, Omar, 1978. The Orang Kanaq of southeastern Johor: a preliminary ethnography (No. 7). Social Anthropology Section, School of Comparative Social Sciences, Universiti Sains Malaysia.
bin Abdul, Omar. 1985. "The Diversified Economy of the Orang Kanaq of Southeastern Johor, Malaysia." Contributions to Southeast Asian Ethnography 4: 31–74.

Dagiti pagsasao ti Malaysia
Sasao a Malayiko
Naisagmak a sasao nga Austronesio